اوتریش باش ناظیری سباستیان کورز، اوشاق باغچاسی و ایبتیدای مکتب‌لرده حجاب قاداغان اولونماسینا دایر حقوقی دوزنلمه اوچون باغلانتیلی ناظیرلیک‌لره تاپشیریق وئردیگینی دئییب.
ناظیرلر کابینه‌سی توپلانتی‌سی‌نین آردین‌دان کئچیریلن مطبوعات آچیقلاماسیندا دانیشان کورز، اؤلکه‌دکی بوتون قیز اوشاق‌لاری‌نین برابر شرط‌لره مالیک اولماسی لازیم اولدوغونو، جمعیتده پارالل پروسس‌لرین قارشی‌سی‌نین آلینماسی اوچون اوشاق باغچاسی و ایبتیدای صینیف‌لرده حجابی‌نین یئری‌نین اولمادیغینی ایفاده ائتدی.
کورز،
باشباخان کؤمکچیمله بیرلیکده، میللی تحصیل، قادین و عائله، اویوم ناظیرلیک‌لرینه اوشاق قوروما قانونو اوستونده چالیشمالاری تاپشیریغینی وئرمیشیک. بورادا اساس مقصد اوشاق باغچاسی و ایبتیدای مکتب‌لرده حجاب قاداغان ائدیلمه‌سی" دئدی.
سؤزقونوسو قانونون چیخاریلماسی اوچون مجلیسین اوچده ایکی اکثریتی تامین ائتمه‌سی لازیم اولدوغونو بیل‌دیرن کورز، آنا موخالیفت سوسیال دموکرات پارتی (SPÖ) و یئنی اوتریش پارتیسی‌نین (NEOS) ده دستگینه احتیاج اولدوغونو دیله گتیردی.
حجابی قاداغا هم آنا موخالیفت‌دکی سوسیال دموکرات پارتینین، هم ده یئنی اوتریش پارتیسی‌نین سئچیم وعدی‌ایدی.
